“Ek het ’n bietjie van ’n probleem met die media gehad wat my ’n klomp vrae wou vra. Ek het vir hom vertel dat ek ly onder die media. Hy het gesê: ‘Moet nooit vyande van die media maak nie. Sonder hulle sou ek vergete gewees het.’ ”
Sy het Woensdag ook gepraat oor haar jaarlikse wedren vir “waterfietse” wat in Februarie 2019 by die V&A Waterfront in Kaapstad gaan plaasvind. In die verlede het dit in Monaco plaasgevind.
Prinses Charlene van Monaco staan saam met ’n kinderkoor wat tydens die geleentheid Woensdag gesing het. Foto: Deaan Vivier
Sy sê alhoewel sy liefdadigheidswerk oor die wêreld heen doen, is dit tog vir haar belangrik om “terug te gee aan Suid-Afrika”.
“Dit gaan ’n wonderlike oomblik vir my wees. Dit is iets waaroor ek opgewonde is, want hulle gaan my land sien. Hulle gaan al ons diere en ons mense sien,” sê sy.